Arnold Schwarzenegger

Arnold Alois Schwarzenegger (* 30. júl 1947, Thal bei Graz, Rakúsko) je rakúsko-americký herec, filmový producent, aktivista, podnikateľ, investor, spisovateľ, filantrop, politik a bývalý profesionálny kulturista. V rokoch 2003-2011 zastával úrad 38. guvernéra Kalifornie.

Posilňovaním sa Schwarzenegger začal zaoberať v svojich 15 rokoch. Ako 20-ročný vyhral titul Mr. Universe a ďalej vyhral 7-krát titul Mr. Olympia, vďaka čomu sa stal významnou osobnosťou vo svete kulturistiky. Je po ňom dokonca pomenovaný Arnold Sports Festival, ktorý sa zaraďuje medzi najvýznamnejšie profesionálne podujatia kulturistiky súčasnosti. Je všeobecne považovaný za jedného z najlepších kulturistov ako aj za najcharizmatickejšieho ambasádora športu.

Schwarzenegger sa stal celosvetovo známym vďaka účinkovaniu v hoollywoodskych akčných filmoch. Zlomom v jeho kariére bol fantasy film Barbar Conan (1982). V roku 1984 obsadil hlavnú úlohu v komerčne úspešnom sci-fi thrilleri Jamesa Camerona Terminátor vrátane jeho pokračovaní. Objavil sa v ďalších úspešných filmoch ako Komando (1985), Muž na úteku (1987), Predátor (1987), Dvojičky (1988), Total Recall (1990), Policajt zo škôlky (1990) či Pravdivé lži (1994). 

Ako republikán bol prvý raz zvolený za guvernéra Kalifornie 7. októbra 2003, kedy vystriedal Graya Davisa do konca Davisovho obdobia. Neskôr bol znovuzvolený v roku 2006 na plné obdobie, ktoré v roku 2011 ukončil a vrátil sa k herectvu. Počas svojej éry kulturistiky Schwarzeneggra prezývali "Rakúsky dub", "Arnie" na plátne a "Guvernátor" (ako spojenie guvernéra a terminátora) počas jeho politickej kariéry.

Manželkou Schwarzeneggera bola Maria Shriver, neter 35. amerického prezidenta Johna F. Kennedyho a dcéra Sargenta Shrivera, kandidáta na prezidenta v 1972 a bývalého veľvyslanca Francúzska v 1986. Rozišli sa v roku 2011 po tom, čo sa Schwarzenegger priznal k nemanželskému dieťaťu, ktoré splodil s inou ženou v 1997.

Detstvo 
Schwarzenegger sa narodil v malej dedinke Thal v Rakúsku ako Arnold Alois Schwarzenegger Gustavovi Schwarzeneggerovi (17. august 1907 – 13. december 1972) a Aurelii, za slobodna Jadrny (29. júl 1922 – 2. august 1998). Jeho otec bol miestny šéf polície a bojoval v druhej svetovej vojne. V roku 1938 dobrovoľne vstúpil do nacistickej strany NSDAP. V hodnosti vrchný rotmajster pôsobil v jednotke poľného žandárstva nemeckej armády. Bol zranený v bitke o Stalingrad, ale až neskôr v 1943 bol prepustený z armády kvôli malárii. Oženil sa s Schwarzeneggrovou matkou 20. októbra 1945, ako 38-ročný s 23-ročnou. Podľa slov Schwarzeneggra jeho rodičia boli veľmi prísni. Vyrastal v rímskokatolíckej rodine, ktorá každú nedeľu navštevovala omšu.

Gustav dával pred Arnoldom prednosť svojmu staršiemu synovi Meinhardovi (17. júl 1946 – 20. máj 1971), nakoľko mal nepodložené podozrenie, že Arnold nie je jeho biologický syn. Arnold povedal o svojom otcovi, že "nemal trpezlivosť na vypočutie alebo pochopenie jeho problémov". So svojou matkou si však rozumel dobre a bol s ňou v kontakte až do jej smrti. V škole bol Arnold priemerným žiakom, no vynikal svojou "veselou, dobromyseľnou a bujarou" osobnosťou. V rodine boli problémom peniaze, Schwarzenegger si spomína na jeden zo svetlých momentov svojej mladosti, keď si mohli dovoliť kúpiť chladničku. Ako chlapec sa Schwarzenegger pod silným vplyvom svojho otca venoval rôznym športom. Prvý raz zdvihol činku v 1960, keď tréner futbalu zobral celý jeho tím do miestnej posilňovne. Ako 14-ročný sa rozhodol pre kariéru kulturistu namiesto kariéry futbalistu.   

Dňa 20. mája 1971 zomrel Arnoldov brat Meinhard pri autonehode. Meinhard bol pod vplyvom alkoholu a zahynul na mieste. Arnold sa nezúčastnil jeho pohrebu. Meinhard sa mal oženiť s Erikou Knappovou, s ktorou mal vtedy 3-ročného syna Patricka. Arnold finančne podporoval Patricka vo vzdelaní a pomohol mu a jeho matke emigrovať do USA. Arnoldov otec Gustav zomrel o rok neskôr na mŕtvicu.

Filmografia
1970: Hercules v New Yorku ako Herkules
1976: Zostaň hladný ako Joe Santo
1977: Pumping Iron ako Arnold Schwarzenegger
1979: Kaktusový Jack ako Handsome Stranger
1980: Príbeh Jayne Mansfieldovej ako Mickey Hargitay
1982: Barbar Conan ako Conan
1984: Ničiteľ Conan ako Conan
1984: Terminátor ako Terminátor/T-800 Model 101
1985: Červená Sonja ako Kalidor
1985: Komando ako John Matrix
1986: Špinavá dohoda ako Mark Kaminsky, ako Joseph P. Brenner
1987: Predátor ako Major Alan "Dutch" Schaeffer
1987: Bežiaci muž ako Ben Richards
1988: Červená horúčava ako Captain Ivan Danko
1988: Dvojičky ako Julius Benedict
1990: Total Recall ako Douglas Quaid/Hauser
1990: Policajt zo škôlky ako Detective John Kimble
1991: Terminátor 2: Deň zúčtovania ako The Terminator/T-800 Model 101
1993: Posledný akčný hrdina ako Jack Slater / Himself
1994: Pravdivé lži ako Harry Tasker
1994: Junior ako Dr. Alex Hesse
1996: Likvidátor ako U.S. Marshal John Kruger
1996: Všde samé zvončeky ako Howard Langston
1997: Batman a Robin ako Mr. Freeze
1999: Koniec sveta ako Jericho Cane
2000: 6. deň ako Adam Gibson/Adam Gibson Clone
2002: Chladná pomsta ako Gordy Brewer
2003: Terminátor 3: Vzbura strojov ako Terminátor/T-850 Model 101
2004: Cesta okolo sveta za 80 dní ako Prince Hapi
2010: The Expendables ako Trench
2012: The Expendables 2 ako Trench
2013: Konečná ako Sheriff Ray Owens
2013: Plán úteku ako Rottmayer
2014: Sabotáž ako John 'Breacher' Wharton
2014: Maggie ako Wade
2014: The Expendables 3 ako Trench
2015: Terminátor: Genesis ako Terminátor/T-800 Model 101
2017: "Aftermath" ako Roman
2017: "Why We're Killing Gunther" ako Gunther
2017: "Journey to China 3D: Iron Mask"
2019: "Terminátor: Temný osud" ako Terminátor/T-800 Model 101
2020: "Trojičky"

Referencie

Iné projekty

Externé odkazy
 Oficiálna webstránka
 Oficiálny YouTube kanál Arnolda Schwarzeneggra

Zdroj

Filmoví herci USA
Členovia Republikánskej strany (USA)
Politici USA
Guvernéri Kalifornie
Kulturisti USA
Rakúski kulturisti
Aktivisti USA
Rakúski filmoví režiséri
Filantropi
Držitelia ceny Zlatý glóbus
Hollywoodsky chodník slávy
Osobnosti na rakúskych poštových známkach
Osobnosti z Grazu